Malan moet opdok na hy prof. bydam | Maroela Media
Malan moet opdok na hy prof. bydam
Abel Malan. Foto: www.volkstaat.net
Abel Malan, ŉ sakeman van Nelspruit, is Dinsdag met R2 000 beboet nadat hy op 13 Julie vanjaar die Stellenbosse filosoof prof. Anton van Niekerk bygedam het.
Malan (48) het in die Stellenbosse streekshof voor landdros Anna Marie Immelman verskyn, wat hom ook beveel het om Van Niekerk skadevergoeding van R2 000 te betaal. Malan is van aanranding aangekla nadat hy, tydens ŉ afspraak met Van Niekerk in sy kantoor op die kampus van die Universiteit van Stellenbosch, die professor bygedam het toe die gesprek versuur het. Malan was glo ongelukkig oor Van Niekerk se artikel “Wittes hét baie skuld” wat vroeër in Beeld verskyn het. Behalwe vir die R2 000 boete en R2 000 skadevergoeding, is Malan ook drie maande tronkstraf opgelê wat vir vyf jaar opgeskort is. Malan het die boete betaal en ‘n pleitooreenkoms met die staat aangegaan.
Renosterstropery steeds aan die toeneem
Vrou ontken moord, beweer verloofde het selfmoord gepleeg
Abel Malan is ‘n produk van ‘n tipiese verkrampte Afrikaner-idiologie wat geskoei is op die denke van dekades gelede en wat steeds, veral deur die HNP, verkondig en aangehang word. Hul is byvoorbeeld nog steeds voorstaanders van ‘n blanke-oorheersde Suid-Afrika wat natuurlik ondenkbaar is en wat, in enigiemand se wildste drome, nie verwesenlik kan word nie. Verder is die ondersteuners so geindoktrineer deur hul siening, dat hul eenvoudig niks anders glo nie en aggressief raak wanneer hul oponeer word of nie hul argumente kan staaf nie. Die HNP is ook die inisiëerders van die VVK wat onlangs ‘n verkiesing gehou… Lees meer »